La companyia Kulunka Teatre interpretarà l'obra Solitudes
18 de febrer 2019

![](/media/jl4flp4i/077_c_solitudes.jpg)  

  

La companyia Kulunka Teatre interpretarà l'obra _Solitudes_ el 22 de febrer a les 21.30 h a la Casa Municipal de Cultura del Port de Sagunt. L'obra és per a tots els públics i el preu de l'entrada és 7 euros. Esta representació està inclosa en la programació teatral de l'agenda cultural d'hivern de la delegació de Cultura de l'Ajuntament de Sagunt.

  

La companyia Kulunka Teatre, guardonada amb el Premi Max de 2018 al millor espectacle de Teatre, presenta _Solitudes_, el seu segon muntatge després d’_André i Dorine_. Una història que, mitjançant l'humor, aprofundix en la soledat i la incomunicació dels membres d'una família. El mateix equip creatiu ha posat en peus un nou treball de teatre de màscares que, sense cap paraula, resulta tot el contrari a inexpressiu. El protagonista de _Solitudes_ se sent incomprés perquè, com quasi tots els ancians per als quals la seua vida és pràcticament una espera, ja només vol coses senzilles. Coses tan simples, que la resta no arriba a valorar la seua vertadera importància. L'extraordinari d'esta història és que l'ancià - contra tot el que podria esperar-se d'una persona amb una vida ja sense al·licients- no es resigna, no renúncia als seus xicotets desitjos i lluita per ells amb determinació i dignitat. Això, clar, tindrà les seues conseqüències per a ell mateix i per als qui l’envolten. Un viatge per universos quotidians que, combinant la gravetat amb el somriure, commou, sorprén i convida a la reflexió.

  

Una obra que està dirigida per Iñaki Rikarte i interpretada per José Dault, Garbiñe Insausti i Edu Cárcamo.

  

*   [](http://www.facebook.com/sharer.php?u=https://aytosagunto.es/va/actualitat/la-companyia-kulunka-teatre-interpretara-l-obra-solitudes/ "Facebook")
*   [](http://twitter.com/share?url=https://aytosagunto.es/va/actualitat/la-companyia-kulunka-teatre-interpretara-l-obra-solitudes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-kulunka-teatre-interpretara-l-obra-solitudes/ "Linked In")
*   [](mailto:?body=https://aytosagunto.es/va/actualitat/la-companyia-kulunka-teatre-interpretara-l-obra-solitudes/)